อ่อนค่าสุดรอบ5ปี! เงินบาทเปิดตลาดแตะ34.30 บาทต่อดอลลาร์ 
เงินบาทเปิดตลาด 34.30 บาทต่อดอลลาร์ อ่อนค่าสุดรอบ 5 ปีตามตลาดโลก หลังดอลลาร์แข็งค่าเก็งเฟดขึ้นดอกเบี้ย
27 เม.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.30 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.23 บาท/ดอลลาร์เงินบาทเคลื่อนไหวในทิศทางเดียวกับตลาดโลก เนื่องจากนักลงทุนหันมาถือครองดอลลาร์และเยน เพราะมีความกังวลเกี่ยวกับธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ย และภาวะเศรษฐกิจจีนชะลอตัวจากมาตรการล็อกดาวน์สกัดโควิด-19ส่วนปัจจัยเรื่องยอดส่งออกเดือน มี.ค.65 ที่กระทรวงพาณิชย์ระบุว่ามีมูลค่าสูงสุดในรอบ 30 ปีไม่มีผลต่อค่าเงินบาทเนื่องจากมาจากการส่งออกทองคำ"บาทอ่อนค่าตามทิศทางตลาดโลก หลังดอลลาร์แข็งค่าจากความกังวลเรื่องเฟดขึ้นดอกเบี้ย และเศรษฐกิจจีนชะลอตัวโดยเงินบาทยังทำนิวไฮในรอบ 5 ปีต่อเนื่อง" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.20 - 34.40 บาท/ดอลลาร์